SLX4IP

**Interaktivni protein SLX4** jest protein koji je kod ljudi kodiran genom **SLX4IP**.

## Funkcija 
Interaktivni protein SLX4 (SLX4IP) postoji u monomernom obliku i komunicira sa SLX4 – XPF – ERCC1 multiproteinskim kompleksom, koji je odgovoran za sklop Hollidayeve resolvazne veze u ulozi popravka i održavanja DNK.

Pokazano je da SLX4IP direktno komunicira s N-krajem proteina SLX4, koji ima ulogu u koordinaciji više različitih endonukleaza specifičnih za strukturu DNK.

Također se pokazalo da je SLX4IP uključen u kontrolu alternativnog produženja telomera, putem akumulacije i interakcije sa proteinima SLX4, BLM i XPF.

## Lokacija i ekspresija 
Gen SLX4IP nalazi se na kratkom kraku (p) hromosoma 20, na položaju 12.2 (20p12.2). Ljudski gen SLX4IP sadrži 14 egzona, pri čemu je cDNK sa 204.000 baznih parova, orijentisanih na plus lanac. Kodira protein od 408 aminokiselina, sa molekulskom masom od 45.552 Daltona.

Utvrđeno je da je homolozi gena SLX4IP konzervirani u nekoliko neljudskih vrsta, uključujući miševe, pacove, žabe, kokoši, pse, rezus majmune i čimpanze. Ortolozi za ljudski gen SLX4IP također su identificirani u 283 druga organizma.
Protein SLX4IP eksprimiran je na najvišem nivou u koži i testisima, zajedno sa 26 drugih tkiva.

## Klinički značaj 
### Rak 
#### Akutna limfoblastna leukemija 
Pokazalo se da se somatska i monoalelna delecija 5' regije SLX4IP javlja kod 30% pacijenata sa akutnom limfoblastnom leukemijom dječje dobi (ALL) i u slučajevima ETV6/RUNX1–preuređenih akutnih limfoblastnih leukemija,  gdje su delecije  pronađene u više od 60% slučajeva. Analizom tačakastih prekida SLX4IP, otkrivena je karakteristična nelegitimna V(D)J posredovana rekombinacija. Utvrđeno je da su ove delecije značajno pristrane prema muškom rodu.

#### Alternativno produživanje telomera 
Da bi ćelije karcinoma zadržale sposobnost razmnožavanja bez ograničenja, mogu regulirati telomere svojih hromosoma, rekombinacijom putem postupka poznatog kao alternativno produživanje telomera (ALT). Pokazalo se da ova rekombinacija zahtijeva akumulaciju SLX4IP u ALT telomerama, zbog antagonizacije promiskuitetne aktivnosti BLM.ref name=":0" /> BLM je odgovoran za produženje telomera jer je RecQ helikaza vitalna za homolognu rekombinaciju i replikaciju DNK.

### Međulančani unakrsni  popravak
U DNK, međualnčane unakrsne veze (ICL) moraju se popraviti zbog njihove visoke toksičnosti, što često dovodi do bolesti kao što je  Fanconijeva anemija. SLX4IP ima ulogu u funkcionalnosti ICL popravka kompleksa SLX4-XPF-ERCC1, zahvaljujući istovremenom vezanju i SLX4 i XPF-ERCC1, što održava stabilnost kompleksa i promovira interakciju između SLX4 i XPF-ERCC1 regiona. Kada je SLX4IP iscrpljen iz tretiranih ćelija, utvrđeno je da se akumuliraju u G2/M fazi ćelijskog ciklusa, gdje se redovito javlja rješavanje Holideyevih spajanja tokom popravke ICL.

### HIV-1 
Pomoćni protein HIV-1 Vpr snažno zaustavlja napredovanje ćelija domaćina kroz njihov prirodni ciklus u prelaznoj fazi G2/M. Utvrđeno je da je ovo zarobljavanje izazvano preranom aktivacijom kompleksa endonukleaza, specifičnog za strukturu SLX4, sa kojim SLX4IP direktno stupa u interakciju. U ovom istraživanju otkriveno je i da je kompleks SLX4 uključen u regulaciju urođene imunosti, zbog njegove negativne regulacije proizvodnje interferona tipa 1, kako kada se spontano inducira, tako i kada posreduje HIV-1.

## Reference 
## Dopunska literatura 
* 
* 
* 

Kategorija:Geni
Kategorija:Ljudski proteini
Kategorija:Geni na hromosomu 20